Bible verses on Joy and Happiness\nHuköm kheueh awaknyan, ya Allah, bah kheueh awaknyan binasa sabab reuncana droejih keudroe. Neu use kheueh awaknyan sabab desya jih nyang ka lumpah le, sabab awaknyan ka jibeurontak ubak Droeneueh. Zabur 5:11\nNeutunyok keu ulôn rot nyang teujak ubak udeb; nibak Droeneueh ulôn meuteumé keugeumbiraan nyang meulimpah dan keubahgiaan keu siumu masa. Zabur 16:11\nSabab sinulông Droeneueh gobnyan ka jeuet keu ureuëng nyang lumpah teuhoreumat, neupeu jeuet gobnyan meusyeuhu dan meugah that. Zabur 21:6\nMeuca-e kheueh lagu puja ngon pujoe keu TUHAN, hai umat Gobnyan nyang seutia, dan meusyuko kheueh ubak Nyang Mahasuci. Zabur 30:5\nSeumoga ureuëng teumabu sira jimo, jimupot deungon surak geumbira. 6 Ureuëng jijak tabu bijéh lam blang jih, sira jimo meutreb-treb roe ié mata. Bak watée jiwoe jimeuca-e deungon nyanyoe geumbira sira jipuwoe hase blang nyang jipot teuma. Zabur 126:5\nLagu ziarah. Gata tamakheun nibak hase nyang gata keureuja, udeb makmu dan seujahteura. Zabur 128:1, 2\nUreuëng ramé nyang ka geupeuleuh lé TUHAN teuma jijakwoe; awaknyan jitamong u dalam banda Yerusalem sira meusurak geumbira, ruman awaknyan meucahya sabab galak that ngon harôk nyang abadi. Awaknyan meugeumbira dan meusuka ria; seudeh dan apoh apah habéh ka hana le. Nabi Yesaya 35:10\nBanmandum nyoe Ulôn bri tée bak gata, mangat galak Ulôn na lam até gata, dan galak gata jeuet keusampoereuna. Yahya 15:11\nSabab meunyoe Allah geupeurintah udeb sidroe-droe ureuëng, peue nyang jeuet jimakheun atawa jijieb, hana peunteng lé. Nyang peunteng na kheueh bahwa ureuëng nyan jiturot keuheundak Allah, jirasa até nyang teunang dan jiteurimong suka cita nyang geubri lé Roh Allah. Roma 14:17